L-imħabba li s-Siġġiwin għandhom lejn il-padrun tagħhom San Nikola hija magħrufa minn kulħadd. Imma barra minn hekk, is- Siġġiwin dejjem ħabbew 'l-art twelidhom u b'mod partikolari lir-raħal tagħhom. Din l-imħabba lejn ir-raħal tagħhom ila ġejja mill-antik kif ser naraw minn dan li ġej. Kienet drawwa fi żmien il-kavallieri ta' San Ġwann li xi rħula jiksbu għar-raħal tagħhom it-titolu ta' belt mingħand il-Gran Mastru li jkun jirrenja f'dak iż-żmien. Għalhekk insibu per eżempju li l-Qormin kisbu t-titlu ta' Belt Pinto mingħand il-Gran Mastru Emmanuel Pinto. (Il- qanpiena li għandna fil-knisja tal-Providenza kienet rigal ta' dan il-Gran Mastru u ġġib l-arma tiegħu). Ħaż-Żebbuġ ġie mgħolli f'belt minn De Rohan u Ħaż-Żabbar ħa t-titlu ta' Belt Hompesch. Għalhekk is-Siġġiwin ma xtaqux jibqgħu wara rħula oħra ta' Malta Kien żmien Ferdinand von Hompesch, l-aħħar Gran Mastru ta' l-ordni f'Malta, li tħajru jagħmlu bħal ħaddieħor u jakkwistaw it-titolu ta' Belt. Il-Gran Mastru Hompesch kien tista' tgħid trabba f'Malta. Kien jaf bil- Malti, bniedem dħuli u fabbli ma' kulħadd. Kien ukoll popolari ħafna mal-Maltin u kien ta' spiss iżur l-irħula ta' Malta biex jiltaqa' mas-sudditi tiegħu. Fl-1797, is-Siġġiwin stiednu 'l dan il-Gran Mastru biex iżur ir-raħal nhar is-6 ta' Diċembru għall-Festa ta' San Nikola. Hompesch laqa' din l- istedina u għamel żjara fis-Siġġiewi. Ġie milqugħ bil-kbir fid-dar tal- Kaptan. ta' l-armi fl-Arrmertija, illum dar privata fi Triq il-Kbira. Dari, din it-triq kienet magħrufa wkoll bħala Triq Irjali, propju mħabba din l- okkażjoni. Wara, saritlu laqgħa b'ċerimonja kbira mill-poplu tas- Siġġiewi. Wara din iż-żjara, ittieħdet l-okkażjoni biex il-poplu jitlob dak li kien ilu jixtieq, jiġifieri li jara lis-Siġġiewi mgħolli f'belt. Għalhekk il- kappillan Dun Salv Corso, bniedem li ismu ma jmut qatt minn qlub is- Siġġiwin għall-ħidmiet tiegħu fil-Parroċċa, għan-nom tal-poplu tas- Siġġiewi bagħat lill-Gran Mastru dan itr-rikordju bħalha rikors. Maqlub għall-Malti minn Manuskritt bit-Taljan li jinsab fil-Biblioteka (Arch. 623 fol. 206), dan ir-rikors igħid hekk: 'Altezza Serenissima Il-poplu tas-Siġġiewi, serv umilissimu u qaddej fidil ta' l-Altezza Tiegħek Serenissima, hieni għall-grazzja li l-A.T.S. għoġboha tikkon- ċedilu nhar is-6 ta' dan ix-xahar ta' Diċembru 1797, jum dedikat lil San Nikola ta' Bari u li fih, b'tieba liema bħala, indenjajt tonorah bil- preżena sovrana tagħna, waqt li l-ġrajja glorjuża ta' dan il-jum b'tifkira li qatt ma tintesa, bil-qima kollha u bi ħrara jitolbu lill-qalb twajba u ħanina ta' l-A.T.S. li jkollha pjaċir iżżejjen dan ir-raħal, hekk magħruf Siġġiewi, u toħolqu f'Belt mogħnija bl-isem glorjuż u nobbli tiegħek ta' San Ferdinando — billi tagħti lill-pajżani kollha, dawk id-drittijiet kif ġew mogħtija minn slaten ta' qabel l-A.T.S. lil dawk l-imkejjen li ġew maħluqa bliet f'isimhom — u hekk, l-isem meqjum ta' l-A.T.S. LI ĠA TNISSEL FIL-QLUB TAS-SIĠĠIWIN kollha għal ħafna grazzji mogħtija, jibqa' wkoll għal dejjem minqux fid-dija ta' dan il-pajjiż innifsu u hekk tgħix f'kulħadd il-memotja tal-ġid sovran u tat-tjubija ta' l-A.T.S.' Ma għaddiex żmien wisq għax, ftit jiem wara li sar dan ir-rikots, b'digriet maħruġ fil-Palazz nhar it-30 ta' Diċembru 1797, it-talba tal- poplu ġiet milqugħa u s-Siġġiwin ġew mogħtija t-titlu ta' Città Ferdinando. Id-digriet bil-Latin li jifforma parti mill-istess dokument fuq imsemmi jgħid hekk: Ta' min igħid ukoll li b'digriet li jġib l-istess data, iż-Żejtun ġie wkoll maħluq mill-istess Gran Mastru f'Città Beland. Hija ħaġa sabiħa li fir-raħal tagħna dan l-aħħar semmew żewġ toroq, waħda għall-Gran Mastru Hompesch u l-oħra għall-Kappillan Salvatore Curso li rsista ħafna biex is-Siġġiwin jieħdu dan it-titlu. Dawn it-toroq qegħdin lejn il-Kelċeppu. Sa ftit snin ilu, fil-pjazza kien hemm bar li kien iġib l-isem 'Ferdinand Bar'. Floku Ilum hemm każin ta' partit politiku. GĦAL KULL XOGĦOL TA' BINI TA' DJAR FLATS, VILEL BIL-ĦNEJJIET U BIL-LAVUR U ALTERAZZJONIET XOGĦOL TA' TAĦMIL BIL-GAFFA KEMM TA' ĦAMRIJA U TERRAPIN SAQSU GĦAL JOE VELLA (BULLOQ) PREZZIJIET MODERATI